2. ΝΟΜΟΣ υπ’ αριθ. 443 της 27/29 Σεπτ. 1976 (ΦΕΚ Α΄ 259) Περί επαναφοράς εν ισχύι των άρθρ. 2 και 3 του Νόμ. 1999/1952 «περί τρόπου ρυθμίσεως ατάκτων τινών δικαιοπραξιών εν Δωδεκανήσω και άλλων τινών διατάξεων». Άρθρ.1.-Αι διατάξεις των άρθρ. 2 και 3 του Νόμ. 1999/1952 «περί τρόπου ρυθμίσεως ατάκτων τινών δικαιοπραξιών εν Δωδεκανήσω και άλλων τινών διατάξεων», επαναφέρονται εν ισχύι δι’ έν εξάμηνον από της ενάρξεως της ισχύος του παρόντος. Άρθρ.2.-Εις ας περιπτώσεις εις το άρθρ. 3 του Νόμ. 1999/1952 αναφέρεται ο Πρόεδρος Πρωτοδικών, νοείται το Μονομελές Πρωτοδικείον, αντί δε της εν αυτώ προβλεπομένης διαδικασίας του Νόμ. ΒΧΗ΄ εφαρμόζονται αι διατάξεις των άρθρ. 647 και επ. του Κώδικος Πολιτικής Δικονομίας. Άρθρ.3.-Πλην των εν τη παρ. 1 του άρθρ. 3 του Νόμ. 1999/1952 αναφερομένων προσώπων, η αίτησις του ενδιαφερομένου δέον πάντοτε να κοινοποιήται υπ’ αυτού, επί ποινή απαραδέκτου, και εις το Δημόσιον εκπροσωπούμενον εν προκειμένω υπό του αρμοδίου Οικονομικού Εφόρου. Σελ. 278,12(α) Τεύχος 624-Σελ. 26 Άρθρ.4.-Δια μόνης της κυρώσεως των εν παρ. 1 του άρθρ. 2 του Νόμ. 1999/1952 αναφερομένων δικαιιοπραξιών ή της αναγνωρίσεως των εν παρ. 2 του άρθρου τούτου αναφερομένων κληρονομικών δικαιωμάτων, ο υπέρ ου εξεδόθη η σχετική δικαστική απόφασις δεν αποκτά αυτοδικαίως και την νομήν ή κατοχήν των οικείων ακινήτων, εάν δεν έχη ταύτην, ουδέ θίγονται τα επί των ακινήτων τούτων υπό του Δημοσίου τυχόν κεκτημένα δικαιώματα, συμφώνως προς τας διατάξεις του Α.Ν. 1539/1938 «περί προστασίας των Δημοσίων κτημάτων». Άρθρ.5.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 7.Γ.θ.2 Ανώμαλες δικαιοπραξίες Δωδεκανήσου 